კირან კალკინი

კირან კაილ კალკინი (დ. 30 სექტემბერი, 1982) — ამერიკელი მსახიობი. ცნობილია უარყოფითი, თუმცა მაყურებლის სიმპათიის გამომწვევი პერსონაჟების თამაშით კინოში და სცენაზე. მის ჯილდოებში შედის ოსკარი, ბრიტანული აკადემიის ჯილდო, სატელევიზიო ემის ჯილდო და ორი ოქროს გლობუსი.

კალკინმა კარიერა ღრმა ბავშვობისას მცირე თეატრებში როლების შესრულებით დაიწყო. მისი კინოდებიუტი შედგა საშობაო კომედიურ ფილმში „მარტო სახლში“ (1990), სადაც მისი უფროსი ძმა, მაკოლეი კალკინი, მთავარ როლს ასრულებდა. ინდუსტრიაში თავი დაიმკვიდრა 2002 წელს, როდესაც მთავარი როლი შეასრულა ფილმში „იგბი დაბლა მიექანება“ - ამ ფილმმა მას პირველი ოქროს გლობუსის ნომინაცია მოუტანა. ამის შემდეგ, პირადი მიზეზების გამო, კალკინმა ინდუსტრია დატოვა და მოგვიანებით ჰოლივუდს ფილმით „სკოტ პილიგრიმი მსოფლიოს წინააღმდეგ“ (2010) დაუბრუნდა. კირანმა 2024 წელს „საუკეთესო მსახიობი მამაკაცი მეორეხარისხოვან როლში“ ნომინაციაში ოსკარი ფილმით „ნამდვილი ტკივილი“ მოიგო. 

ტელევიზიაში კალკინმა დიდი წარმატება მოიპოვა HBO-ს სერიალ „მემკვიდრეობაში“ (2018-2023) რომან როის როლის შესრულებით, რის გამოც მას დრამის ჟანრის სერიალის ბრწყინვალე წამყვანი მსახიობის ემის ჯილდო გადაეცა. მის მიერ გახმოვანებული პერსონაჟები გვხვდებიან ტელესერიებში - „სოლარული წინაღობები“ (2022—დღემდე) და „სკოტ პილიგრიმი მიფრინავს“ (2023). უესტ-ენდსა და ბროდვეიზე მას უთამაშია კენეთ ლონერგანის დადგმაში - „ეს არის ჩვენი ახალგაზრდობა“; ასევე შეასრულა რიჩარდ რომას როლი დევიდ მემეტის „გლენგარი გლენ როსში“ (2025).
სქოლიო

კატეგორია:დაბადებული 1982
კატეგორია:ცოცხალი ადამიანები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი თეატრის მსახიობები
კატეგორია:ამერიკელი მამაკაცი ტელემსახიობები
კატეგორია:გერმანელი ამერიკელები
კატეგორია:ირლანდიელი ამერიკელები
კატეგორია:ნორვეგიელი ამერიკელები
კატეგორია:ამერიკელი მამაკაცი გამხმოვანებლები
კატეგორია:Obie-ის ჯილდოს მფლობელები
კატეგორია:მსახიობები ანბანის მიხედვით
კატეგორია:ნიუ-იორკში დაბადებულები